ಶ್ಯಾಮನೂರು ಶಿವಶಂಕರಪ್ಪ ಇಣುಕಿ ನೋಡ್ತಿದ್ದಾರೆ.. ಅವರು ನಾಲ್ಕನೇಯವರು ಕಾರಜೋಳ ಹೀಗಂದಿದ್ದೇಕೆ..? ಬಾಗಲಕೋಟೆ: ಕಾಂಗ್ರೆಸ್ ಪಕ್ಷದಲ್ಲಿ ಕೆಪಿಸಿಸಿ ಅಧ್ಯಕ್ಷ ಡಿ.ಕೆ. ಶಿವಕುಮಾರ್ ಹಾಗೂ ವಿಪಕ್ಷ ನಾಯಕ ಸಿದ್ದರಾಮಯ್ಯ ಬೆಂಬಲಿಗರ ನಡುವೆ ಮುಂದಿನ ಸಿಎಂ ಬಗ್ಗೆ ಪೈಪೋಟಿ ಶುರುವಾಗಿದೆ ಎಂಬ ಚರ್ಚೆಗಳು ಮುನ್ನೆಲೆಗೆ ಬಂದಿವೆ. ಈ ಹಿನ್ನೆಲ ಪ್ರತಿಕ್ರಿಯೆ ನೀಡಿರುವ ಡಿಸಿಎಂ ಗೋವಿಂದ ಕಾರಜೋಳ.. ಕಾಂಗ್ರೆಸ್ನಲ್ಲಿ ಎರಡು ಗುಂಪುಗಳಿಲ್ಲ, ಮೂರು ಗುಂಪುಗಳಿವೆ ಅಂತ ಹೇಳಿಕೆ ನೀಡಿದ್ದಾರೆ. ಕಾಂಗ್ರೆಸ್ನಲ್ಲಿ ಭಾವಿ ಸಿಎಂ ಬಗ್ಗೆ ಫೈಟ್ ವಿಚಾರವಾಗಿ ಮಾತನಾಡಿದ ಅವ್ರು.. ಕಾಂಗ್ರೆಸ್ನಲ್ಲಿ ಎರಡು ಗುಂಪುಗಳಿಲ್ಲ, ಮೂರು ಗುಂಪುಗಳಿವೆ.. ನಾಲ್ಕನೆಯವರು ಇಣುಕಿ ನೋಡುತ್ತಿದ್ದಾರೆ. ಆ ನಾಲ್ಕನೆಯವರೇ, ಶ್ಯಾಮನೂರು ಶಿವಶಂಕರಪ್ಪ ಅಂತ ಹೇಳಿದ್ದಾರೆ. ನನಗೆ 91 ವರ್ಷ.. ನೂರು ದಾಟಿಲ್ಲ.. ವಯಸ್ಸಾಗಿದೆ.. ನನಗೂ ಐದು ವರ್ಷ ಅವಕಾಶ ಬೇಕೆನ್ನುತ್ತಿದ್ದಾರೆ. ಕಾಂಗ್ರೆಸ್ನಲ್ಲಿನ ಕುಸ್ತಿ ಇಂದು ನಿನ್ನೆಯದಲ್ಲ. ಹಿಂದೆಯೂ ಕುಸ್ತಿಯಾಗಿ ಪಾಪ ಪರಮೇಶ್ವರ್ರನ್ನು ಮೂಲೆಗುಂಪು ಮಾಡಿದ್ರು. ಐದು ವರ್ಷ ಸಿಎಂ ಆಗ್ತೀನಿ ಎಂದು ರಾಜ್ಯದ ಉದ್ದಗಲಕ್ಕೂ ಓಡಾಡಿದ್ರು. ಪರಮೇಶ್ವರ್ರನ್ನು ಅವರ ಪಾರ್ಟಿಯವರೇ ಸೋಲಿಸಿದ್ರು. ಇದೇನು ಹೊಸದಲ್ಲ ಎಂದು ಗೋವಿಂದ ಕಾರಜೋಳ ವ್ಯಂಗ್ಯವಾಡಿದ್ದಾರೆ.